Кесе Әрмет

Кесе Әрмет () — Көньяҡ Уралда Башҡортостандағы йылға, Егән йылғаһының уң ҡушылдығы.

 Тасуирламаһы 
Кесе Әрмет йылғаһының оҙонлоғо 18 км тәшкил итә. Йыл башы урманда Ғафури районының Ҡурғашлы ауылынан көнбайыштан көньяҡҡа табан 6,5 км алыҫлыҡта (йылға башында бейеклеге — 297,2 м абс.). Үрендә йылға Әрмет исемен йөрөтә. Бейектау һыртының көнсығыш битләүе буйлап көньяҡҡа табан, Бейектүбә тауынан көнбайышҡа табан аға. Урта һәм түбәнге ағымы Ишембай районы буйлап үтә — бында йылғаның өстән бер өлөшө оҙонлоғо буйынса ярҙарҙа Үрге Әрмет һәм Түбәнге Әрмет ауылдары һуҙыла.  Йылғаның уң яры буйлап тамағынан 53 км алыҫлыҡта Егәнгә ҡоя Ранее Малая Арметка являлась притоком Ряузяка, впадая в него вблизи его устья. Ныне бывшая устьевая часть Ряузяка является частью Зигана..

Йылға буйлап Ишембай ҡурсыулығының көнбайыш сиге үтә.

Этимологияһы

Йылға исеме, моғайын, башҡорт гидрономияһында иран субстратына ҡарай, ә нәҡ иран алиһәһе Арматай, Армаити исемен йөрөтә(Бухарова Г. Х. Индоиранский субстрат в башкирской гидронимии//Профессор Джалиль Гиниятович Киекбаев и его вклад в развитие урало-алтайской и тюркской филологии: материалы Международной научно-практической конференции. Уфа: ООО "Издательство «Диалог», 2011. — 524 с. С.22-24). Был һүҙҙең, бәлки, санскритта параллеле бар: amrta — «үлемһеҙ», «аллалар донъяһы», «үлемһеҙлек», «үлемһеҙлек эсемлеге», «тат», «шифалы эсемлек», «һыу», «һөт»(Кочергина, 1996, с.68=Кочергина В. А. Санскритско-русский словарь. М.: Филология, 1996. — 944 с.)(Бухарова, С.23).

 Һыу реестры мәғлүмәттәре 
Рәсәй дәүләт һыу реестры мәғлүмәттәре буйынса Кама һыу бассейны округына ҡарай, һыу хужалығы участкаһы — Стәрлетамаҡ ҡалаһынан Эҫем йылғаһын индермәйенсә Охлебино ауылы янындағы һыу үлсәү посына тиклем — Ағиҙел йылғаһы, йылғаның бәләкәй бассейны — Ағиҙел. Йылға бассейны — Кама.

Дәүләт һыу реестрында һыу объектының коды — 10010200712111100018548.

 Шулай уҡ ҡарағыҙ 
Ишембай ҡурсаулығы
 Иҫкәрмәләр 

Категория:Ишембай районы йылғалары
Категория:Ғафури районы йылғалары
Категория:Егән ҡушылдыҡтары
Категория:Тарихи Башҡортостан ерҙәре топонимикаһы
Категория:Башҡортостан йылғалары